33. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α4/οικ. 4086 της 22 Ιουν./5 Ιουλ.  1984 (ΦΕΚ Β΄ 448) Τρόπος συμπληρωματικής άσκησης ιατρών. Εγκρίνουμε όπως γιατροί που τοποθετούνται σε νοσοκομειακές μονάδες που ήταν αναγνωρισμένες για πλήρη άσκηση των γιατρών στη σχετική ειδικότητα με το παλιό καθεστώς χρόνου ειδίκευσης και που οι μονάδες αυτές δεν έχουν τα απαραίτητα τμήματα για ολοκληρωμένη άσκηση των γιατρών με βάση την εκπαίδευση που ορίζεται με το νέο καθεστώς, ολοκληρώνουν την άσκησή τους σε άλλη νοσοκομειακή μονάδα, που είναι αναγνωρισμένη ως κατάλληλη για τούτο και που έχει την αντίστοιχη δυνατότητα. Η διάθεση αυτή θα γίνεται μετά από συνεννόηση των οικείων επιστημονικών Διευθυντών και έγκριση του Υπουργείου Υγείας και Πρόνοιας και μόνο μεταξύ νοσοκομειακών μονάδων του ίδιου Νομού. Ο ειδικευόμενος, κατά το χρόνο της διάθεσής του, θα δεσμεύει την οργανική θέση που κατέχει όπου και θα πραγματοποιεί τις εφημερίες του. Η παρούσα ρύθμιση ισχύει μέχρι της ολοκλήρωσης της διαδικασίας επανάκρισης της μονάδας με το νέο καθεστώς χρόνου ειδίκευσης των γιατρών, οπότε, οι εφεξής τοποθετούμενοι, μπορούν να ασκούνται μόνο για το χρόνο που προβλέπει η νέα κρίση. 